OpenLLM-France/wikimedia huggingface dataset:
# Monarka

Monarka estatu edo lurralde bateko estatuburua da. Hereditarioa da, beraz, ezin du edonork kargu hau hartu, bere familiatik baitatorkio. Normalean, monarka bat duten estatuak monarkia parlamentarioa dute, baina badaude salbuespenak.

## Monarka motak

* Erregea / Erregina
* Printzea / Printzesa
* Enperadorea / Enperatriza
* Duke Handia / Dukesa Handia
* Sultan
* Emir

## Gaur egungo monarkak

21. mendeko lehen laurdeneko monarka batzuk.
* Bruneiko Muda Hassanal Bolkiah sultana (1967)
* Suediako Karlos XVI.a Gustavo erregea (1973)
* Swazilandiako Mswati III.a erregea (1986)
* Liechtensteingo Hans-Adam II.a printzea (1989)
* Norvegiako Harald V.a erregea (1991)
* Lesothoko Letsie III.a erregea (1996)
* Jordaniako Abdullah II.a erregea (1999)
* Marokoko Mohammed VI.a erregea (1999)
* Luxenburgoko Henrike duke handia (2000)
* Bahraingo Hamad bin Isa al Khalifa erregea (2002)
* Andorrako printzekideak: Joan Enric Vives Sicília (2003) eta Emmanuel Macron (2017)
* Kanputxeako Norodom Sihamoni erregea (2004)
* Monakoko Alberto II.a printzea (2005)
* Bhutango Jigme Khesal Namgyel Wangchuk erregea (2006)
* Tongako Tupou VI.a erregea (2012)
* Vatikano Hiriko monarka, Frantzisko aita santua (2013)
* Herbehereetako Gilen Alexandro erregea (2013)
* Qatargo Tamim bin Hamad Al-Thani emirra (2013)
* Belgikako Filipe I.a erregea (2013)
* Espainiako Filipe VI.a erregea (2014)
* Saudi Arabiako Salman bin Abdulaziz erregea (2015)
* Thailandiako Maha Vajiralongkorn, Rama X.a erregea (2016)
* Japoniako Naruhito enperadorea (2019)
* Omango Haitham bin Tarik Al Said sultana (2020)
* Antigua eta Barbudako, Australiako, Bahametako, Belizeko, Grenadako, Kanadako, Jamaikako, Zeelanda Berriko, Papua Ginea Berriko, Saint Kitts eta Nevisko, Santa Luziako, Saint Vincent eta Grenadinetako, Salomon Uharteetako, Tuvaluko eta Erresuma Batuko, Karlos III.a erregea (2022)
* Kuwaiteko Mishal Al-Ahmad Al-Jaber Al-Sabah emirra (2023)
* Danimarkako Frederiko X.a II.a erregea (2024)
* Malasiako Ibrahim Johorrekoa erregea (2024)

## Kanpo estekak

* Datuak: Q116
* Multimedia: Monarchs / Q116
# Monard (Cork konderria)

Monard (irlanderaz An Mhóin Ard) Irlandako Cork hiriaren ipar-mendebalden kokatzea plnifikatua dagoen auzunea da. 3.91 km2 azalera, 5.000 etxebizitza eta 13.000 biztanle izatea espero da, tartan eskolak eta osasun zentrua izango dituelarik. Dublin hiriburuko Adamstown auzunearen eredua jarraituz eraikiko da.

## Kanpo estekak

* Datuak: Q4301373
# Monarka tximeletaren biosfera erreserba

Monarka tximeletaren biosfera erreserba$^1$ UNESCOren gizateriaren ondarea :
| Monarka tximeletak Sierra Chincuan ||
| Mota | Naturala |
| Irizpideak | vii |
| Erreferentzia | 1290 |
| Kokalekua | Mexiko |
| Eskualdea$^2$ | Latinoamerika eta Karibea |
| Izen ematea | 2008 (XXXII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Monarka tximeletaren biosfera erreserba Mexiko erdialdean dagoen biosfera erreserba da, Michoacán estatuaren ekialdean eta Mexiko Estatuaren mendebaldean kokatua. Erreserba monarka tximeletaren (Danaus plexippus) habitata eta inguru naturala babesteko sortu zen eta 56.000 hektareako eremua hartzen du. Unescok Gizateriaren Ondare izendatu zuen.
2007-2008ko neguan, monarka tximeletaren hamabi kolonia zeuden Mexikon, horietako zortzi erreserban. Horietako lau jendeari irekiak daude:
* Sierra Chincua - Tlalpujahua eta Angangueo herrietatik hurbil (Michoacán).
* La Mesa - San José del Rincón herritik hurbil (Mexikoko Estatua)
* El Capulín - Donato Guerra eta San Juan Xoconusco herrietatik hurbil (Mexikoko Estatua)
* El Rosario - Ocampo herritik hurbil (Michoacán)
Beste zortzi koloniak San José Villa de Allende eta Ixtapan del Oro herrietatik hurbil daude, baina ez dira bisitagai, tximeleta koloniei egin dakieken kaltea dela-eta

## Erreferentziak

* ↑ Romo, Luis. (2008). «Ultimas noticias de la Reserva a la Biosfera Mariposa Monarca» México Desconocido: 24-29..
* ↑ Novo, Gerardo. (2002). The State of Mexico. , 88 or. ISBN 968 5437 26 2..

## Kanpo estekak

* Datuak: Q852546
* Multimedia: Monarch Butterfly Biosphere Reserve / Q852546
# Muscourt

Muscourt Frantziako udalerri bat da Aisne departamenduan dagoena, Frantzia Garaia eskualdean. 2013an 56 biztanle zituen.

## Demografia
### Biztanleria

2007an udalerrian erroldatutako biztanleak 42 ziren. Familiak 16 ziren, horien artean 4 seme-alabarik gabeko familiak ziren, 4 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 20 etxebizitza zeuden, 18 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. Etxebizitza guzti hauek 20etxeak ziren. 18 etxebizitza nagusietatik 10 bere jabearen bizilekua ziren, 7 alokairuan okupaturik zeuden eta 1 doan lagata zegoen; 2 etxek hitu gela zituzten, 4 etxek lau zituzten eta 12 etxek bost zituzten. 13 etxek euren parking plaza propioa zuten azpian. 9 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Muscourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 4 |
| 4 | 50-54 | 0 |
| 4 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 25 ziren, horien artean 20 aktiboak ziren eta 5 inaktiboak ziren. 20 pertsona aktiboetatik 17 lanean zeuden (11 gizon eta 6 emakume) eta 3 langabezian zeuden (1 gizon eta 2 emakume). 5 pertsona inaktiboetatik 2 erretiraturik zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 garraio enpresa zen.
2000. urtean Muscourt udalerrian 3 nekazaritza-ustiategi zeuden, 579 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q870093
* Multimedia: Muscourt / Q870093
# Muscoline

Muscoline Italiako udalerri bat da. Bresciako probintzian kokatuta dago, Lombardia eskualdean. 2.691 biztanle ditu, 10,08 kilometro koadroko azaleran banatuta.

## Mugakideak

Muscolinek honako udalerri hauekin egiten du muga:
Calvagese della Riviera Polpenazze del Garda Prevalle Puegnago sul Garda Gavardo

## Kanpo estekak

* Datuak: Q105295
* Multimedia: Muscoline / Q105295
# Musei

Musei Carbonia-Iglesiasko (Sardinia, Italia) udalerria da.

## Kanpo estekak

* Datuak: Q286365
* Multimedia: Musei (Italy) / Q286365
# Muscogee konderria (Georgia)

Muscogee konderria (ingelesez: Muscogee County) Georgiako konderri bat da, Ameriketako Estatu Batuetan. Hiriburua Columbus da. 2010eko zentsuaren arabera 189.885 biztanle zituen, Muscogee kilometro koadroko azaleran.

## Geografia

Muscogee konderriak 572,4 kilometro koadro ditu. Horietatik 11,97 ura dira. Beste 560,44 lurra dira.

## Demografia

2010eko zentsoan bizi ziren 189.885 pertsonetatik 95.000 txuriak edo hispanoak dira. Horietatik hispano edo latino kategorian 12.110 dira. 85.119 beltzak edo afroamerikarrak. 599 amerikar natiboak ziren eta 378 Hawaii edo Pazifikoko irletako natiboak. 4.061 asiarrak ziren. Bestelako arraza bat kategorian 432 biztanle daude. Bukatzeko euren burua arraza bat baino gehiagotan 4.296 pertsonek kokatzen zuten.

### Biztanleria piramidea
## Kanpo estekak

* Datuak: Q492048
* Multimedia: Muscogee County, Georgia / Q492048
# Musei hizkuntza

Musei hizkuntza Txadeko eta Kamerungo txadar hizkuntza bat da, masa hizkuntzen taldekoa.
195.640 musei hiztun ziren 1993ko datuen arabera, 175.640 Txaden eta Kamerunen gainerakoak.

## Kanpo estekak

* Ethnologueko Musey sarrera
* Datuak: Q56328
# Muscotah (Kansas)

Muscotah Kansasko hiri bat da. Atchison konderrian kokatua dago. 2010ean 176 biztanle zituen, 0,87 kilometro koadrotan banatuta.

## Ikus, gainera

* Atchison konderria

## Kanpo estekak

* Datuak: Q2115827
* Multimedia: Muscotah, Kansas / Q2115827
# Muscoy (Kalifornia)

Muscoy Ameriketako Estatu Batuetako erroldak esleitutako leku bat da. San Bernardino konderrian dago, Kalifornia estatuan. 10.719 biztanle ditu, 8,150427 kilometro koadroko azaleran banatuta.

## Ikus, gainera

* San Bernardino konderria

## Kanpo estekak

* Datuak: Q1901255
# MuseScore

MuseScore musika idazteko programa bat da. Linux, Mac OS X eta Microsoft Windows sistema eragileentzat dago egina. WYSIWYG erako programa bat da eta hainbat ezaugarri ditu:
Programa honek erabiltzaile interfaze garbia dauka, noten sarrera erosoa eta azkarra eginez. Sibelius eta Finale bezalako programek erabiltzen duten interfazearen antzerakoa da.
MuseScore software askea da eta GNU lizentziapean argitaratu da.

## Gaitasunak

MuseScore-k hainbat formatuetako musika inportatu eta esportatu dezake, hala nola MIDI eta MusicXML. PDF, SVG eta PNG bezalako formatuetan ere gorde ditzake partiturak, gerora inprimatu ahal izateko. LilyPond-era ere esportatu daiteke musika, beste moldaketa batzuk egin ahal izateko.
Hainbat hizkuntzetan dago erabilgarri (tartean euskara), erabiltzaileen itzulketaz lagunduriko bertsioak direla medio.

## Garapena

MuseScore MusE-ren kodean oinarrituta dago, Linux-erako MIDI sekuentziadore bat. 2002an, Werner Schweer-ek MusE-ren idazketa musikalerako gaitasunak MusE sekuentziadoretik kentzea erabaki zuen eta musika editore bezala birprogramatzen hasi zen. Birprogramaketa Qt-oinarrituta dago.

## Ikus, gainera

* GNU LilyPond
* Sibelius (programa), programa komertziala.
* Finale (programa), programa komertziala.
* NtEd Linux-erako musika editorea.

## Erreferentziak

* ↑ Dave Phillips, "At the Sounding Edge: Music Notation Software, the Final Installment," Linux Journal (6 Abril 2006).

## Kanpo estekak

* MuseScore-ren web orrialde ofiziala
* Datuak: Q240192
* Multimedia: MuseScore / Q240192
# Muse (2017ko filma)

Muse 2017ko Jaume Balagueró kataluniar zinema zuzendariaren suspensezko thriller filma da. Bertan, Elliot Cowan, Franka Potente, Ana Ularu, Joanne Whalley, Christopher Lloyd eta Leonor Watling aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Samuel Salomon literatura irakaslea da, baina bere neska laguna bat-batean hil eta gero ez da unibertsitatera joaten. Sarri, gainera, emakume baten hilketarekin amets egiten du. Halako batean, berak amets egindakoa beteko da: emakume hori hilik agertuko da.

## Aktoreak

* Elliot Cowan: Samuel Solomon
* Franka Potente: Susan
* Ana Ularu: Rachel
* Joanne Whalley: Jacqueline
* Christopher Lloyd: Rauschen
* Leonor Watling: Lidia
* Manuela Vellés: Beatriz

## Erreferentziak

* ↑ (Ingelesez) Hopewell, John. (2014-10-30). «AFM: Jaume Balagueró To Direct Filmax’s Muse (Exclusive)» Variety.
* ↑ «Musa» Berria 2017-11-16.
* 1 2 3 4 5 6 (Ingelesez) Irish Film Board. (2017-5-16). IFB-funded films, Muse and The Lodgers, release posters ahead of Cannes Film Festival. .
* 1 2 3 4 5 6 (Gaztelaniaz) Filmax International. Musa. .

## Kanpo estekak

* Datuak: Q30609764
# Multiplexadore

Multiplexadorea, batzuetan ere multiplexorea deitua, kanal anitzetatik jasotzen du informazioa baina bakarrik erabiltzaileak hautatutako sarrerako kanal bakar bateko informazioa igortzen du. Beste hitzetan, hainbat sarrera eta irteera bakarra dituen zirkuitua da. Elektronikan multiplexadore analogikoak zein digitalak aurkitu daitezke.
Multiplexatutako seinaleak, normalean geroago demultiplexatzen dira.
Hainbat multiplexazio mota dago:
* Maiztasunaren banaketa bidezko multiplexazioa
* Denboraren banaketa bidezko multiplexazioa
* Kodeen banaketa bidezko multiplexazioa
* Uhin-luzeraren banaketa bidezko multiplexazioa

## Multiplexadore digital

4 sarrerako eta bi kanal hautatzaile dituen multiplexadorea:
* 4tik 1era multiplexadoreak egiteko bi era:
* Lehenengoa, dekodetzaile batez, ETA ate logikoez eta EDO ate logiko batez egindakoa.
* Bigarrena, hiru egoerako bufferrez eta ETA ate logikoez egindakoa. |

## Ikus, gainera

* Demultiplexadorea

## Kanpo estekak

* Datuak: Q189434
* Multimedia: Multiplexers / Q189434
# Multiprogramazio

Multiprogramazioa prozesu bik edo gehiagok memoria nagusiko unitate berean lan egitea eta PUZ batean era beran (sasiparalelismo) egikaritzea ahalbidetzen duen teknikei deitzen zaie.
Une konkretu batean PUZak prozesu bakarra hartzen du horregatik sasiparalelismo esaten zaio. Multiprogramazioan memoria nagusiko prozesuak PUZak exekuta ditzaten denboran txandakatzen dira, prozesu bat osorik bukatu beharrik gabe (algoritmoaren arabera) beste bat exekutatzen da. Prozesu baten sarrera-irteera (S-I) eragiketa bat gertatzen denean, PUZak honi itxaron beharrean beste prozesu bat hartzen du, kasu hau da multiprogramazioaren sasiparalelismo gehien ustiatzen duena.

## Multiprogramazio eta multiataza

Memoria kudeatzeko (babesteko) teknika hauek sistema eragileak kudetzen ditu. Bereizketa sakonagoa eginez, [multiataza]] kontzeptuak sistema eragileak prozesu bi aldi berean egikaritzeko ezaugarria adierazten du, aldiz multiprogramazioak memoria kudetzeko teknikak eta sarrera-irteerarako (S-I) gailuak partekatu ahal izateko konkurrentziaren kontrola eskaintzen ditu.
Prozesatzeko unitateak hariak (prozesuen zatiak) badira sistema multihariduna deritzo.

## Abantailak

   * Zenbait prozesu aldi berean PUZak egikaritzen
   * Prozesu baten S-I eragiketak osatu arteko tarteak gainerako prozesuek aprobetxatzen dituzte
   * PUZaren erabilpena handitzen Aumenta el uso de la CPU.
   * Erabiltzaile desberdinen artean aldibereko zerbitzu interaktiboa ahalbidetzen du

## Ikus, gainera

* Atzipenanitza
* Modu babestua
* Multiataza
* Multierabiltzaile
* Multiprozesaketa

## Erreferentziak

* Andrew Stuart Tanenbaum, Sistemas operativos: diseño e implementación (Operating Systems: Design and Implementation), ISBN 0-13-638677-6

## Kanpo estekak

* Datuak: Q4306998
# Multiplicity (filma)

Multiplicity (euskaraz Multiplizitate), 1996ko Harold Ramis estatubatuarrak zuzendutako zientzia-fikziozko komedia film bat da. Michael Keaton, Andie MacDowell, Harris Yulin eta Richard Masur aktoreek antzeztu zuten. Soinu banda George Fenton ingeles musikagileak konposatu zuen.

## Argumentua

Oharra: Atal honek istorio osoa edo amaiera argitzen du.
AEB, Los Angeles. Doug Kinney (Michael Keaton) eraikuntza langileak arazo larria du: ez du bere lanan jardun eta aldi berean Laura emaztea (Andie MacDowell), bere seme-alaba Zack eta Jennifer (Zack Duhame eta Katie Schlossberg), nahiz bere buruari eskeintzeko adina denborarik. Horregatik, bere bizitza pertsonala nahiz lana uztartzea erabat ezionezkoa egin zaio. Hortaz, genetikan espezializatutako Owen Leeds (Harris Yulin) doktoreak bere arazoari behin betiko konponbidea eskeiniko dio: klonazioa.

## Aktoreak

* Michael Keaton: Doug Kinney
** "Bi"/Lance
** "Hiru"/Rico
** "Lau"/Lenny
* Andie MacDowell: Laura Kinney
* Zack Duhame: Zack Kinney
* Katie Schlossberg: Jennifer Kinney
* Harris Yulin: Leeds doktorea
* Richard Masur: Del King
* Eugene Levy: Vic
* Ann Cusack: Noreen
* John de Lancie: Ted Gray
* Judith Kahan: Franny
* Brian Doyle-Murray: Walt
* Obba Babatundé: Paul
* Julie Bowen: Robin
* Dawn Maxey: Beth
* Kari Coleman: Patti

## Kanpo estekak

* IMDBko fitxa irakurgai (Ingelesez)
* Datuak: Q774732
# Multiplo (argipena)

Multiplo izenak hainbat adiera ditu:
* Multiplo, matematika;
* Multiplo, robotika.
# Multiplo (robotika)

Robotikan, Multiplo robotak eraikitzeko eta diseinatzeko erabiltzen den goi-mailako teknologiako eraikuntza-sistema bat da. Mota, itxura eta tamaina askotako atalak ditu, hauek elkarretaratzea errazten duena, torlojuak eta azkoinak erabiliz. Robotaren Eraikitze-dinamikan sar daitezke motor elektrikoak, mota askotako sentsoreak eta mikrokontrolagailu programagarri bat, askotariko atazak egiteko aukera emanez. Hezkuntza-robotikan oso erabilia da Argentinako ikastetxeetan zein unibertsitateetan.
Gaur egun, RobotGroup-ek fabrikatzen ditu Multiplo robotak

## Ikus, gainera

* Arduino
* DuinOS
* Minibloq

## Erreferentziak eta oharrak

* ↑ Arturito te enseña a leer y escribir. Crítica de la Argentina egunkaria 2008ko martxoaren 13a.
* ↑ La robótica entra en las aulas. Canal AR 2010ko abuztuaren 27a.

## Kanpo estekak

* RobotGroup
* Minibloq
* Multiplo
* Multiploko N10 robota
* Datuak: Q6935022
# Multipurpose Internet Mail Extensions

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
MIME (Multipurpose Internet Mail Extensions), Internet-en bidez edozein motako fitxategiak (soinu, testu, bideo eta abar) erabiltzailearentzako modu gardenean trukatzeko arau multzoa da. Zenbait alfabetoen eta hizkuntzen transferentziaren ezaugarriak hobetzeko balio du.
1991. urtean IETF-ek hasi zen arau hau garatzen eta (RFC 2045-2049) dokumentuan dago zehaztuta.
Posta elektroniko aplikazio bat edo nabigatzaile bat ez da osoa MIME ez badu onartzen.

## Ikus,Gainera

* ASCII

## Kanpo estekak

* (Ingelesez) MIME mota zerrenda
* (Ingelesez) MIME mota zerrenda IANAk erregistratuta
* Datuak: Q192902
# Multiplo (matematika)

Matematikan, multiploa edo anizkoitza zenbaki bat eta zenbaki oso bat biderkatuz lortzen den zenbakia da. Beste hitzez, a zenbaki bat izanik, b zenbakia a zenbakiaren multiploa da, baldin eta b = n·a bada, n zenbaki osoa izanik, zeina biderkatzailea edo koefizientea deitzen den. a zero ez bada, lehen esandakoa honen baliokidea da: b/a hondarrik gabeko zenbaki osoa da. a eta b biak zenbaki osoak badira, eta b zenbakia a zenbakiaren multiploa bada, orduan a zenbakia b zenbakiaren zatitzailea dela esaten da.

## Adibidea

18 zenbakia 9 zenbakiaren multiploa da.
    b=18
    a=9
    b=2·a
    18=2·9

## Multiploen propietateak

* Edozein zenbaki oso 1 zenbakiaren eta beraren multiploa da.
* Zeroa (0) edozein zenbakiaren multiploa da.
* a eta b zenbakiak n zenbakiaren multiploak badira, orduan a+b, a-b, k·a eta k·b ere multiploak izango dira edozein k zenbaki arrunterako.

## Kanpo estekak

* Datuak: Q1055293
* Multimedia: Multiples / Q1055293
# Multiprozesaketa

Multiprozesaketa bi mikroprozesadore edo gehiagok aldi berean hainbat prozesu egikaritzen duenaren ezaugarriari esaten zaio. Multiprogramazioan mikroprozesadore (PUZ) batekin exekutatzen dira zenbait lan, multiprozesaketan gauza bera baina prozesadore bat baino gehiagorekin. Bi mikroprozesadore edo gehiago dituen ordenagailuari multiprozesadore deritzo.
Sistema eragilea arduratzen da prozesu edo hari desberdinak mikroprozesadore desberdinetan banatzeaz. Ez da lan erraza, modu konkurrentean lan egiteko ez daudelako idatzita programak. Honetarako semaforoak eta antzeko programazio teknikak dituzte sistema eragileek prozesuaren kopia batek makinaren zenbait balio modu esklusiboan idazteko.

## Ordenagailu multiprozesadoreen ezaugarriak eta arkitektura

Konputagailu multiprozesadore batek prozesu baten hariak edo prozesu bat baino gehiagotakoak aldi berean exekuta ditzake. Konputagailu multiprozesadoreen diseinua, monoprozesadorekin alderatuz gero, konplexuagoa da; izan ere, aldi berean programa bi exekutatzen direnean baliabide esklusiboen erabilera (memoria esaterako) gatazkatsua izan daiteke. Arazo horiei irtenbidea emateko, arkitektura bi daude:
* NUMA arkitektura
* SMP arkitektura
Sistema eragilea arduratzen da prozesu edo hari bakoitza mikroprozesadore batera bideratzeaz. Ez da lan erraza, modu konkurrentean lan egiteko ez daudelako idatzita programak. Horretarako, semaforoak eta antzeko programazio teknikak dituzte sistema eragileek prozesuaren kopia batek makinaren zenbait balio modu esklusiboan idazteko.

## Multiprosezaketa motak

* Multiprosezaketa simetrikoa: prozesadore guztiak funtzio berdinak burutzen dituzte eta memoria nagusi partekatzen dute
* Multiprosezaketa asimetrikoa: prozesadore batzuk sistema eragilearen atazez arduratzen diren bitartean gainerakoek erabiltzaileen aplikazioak egikatzen dituzte. Prozeadoreak makinaren funtzio desberdinetan espezializatzen dira, honetarako makinak burutu behar duenaren lanen ezagutza sakona izan behar da.

## Ikus, gainera

* Atzipenanitza
* Modu babestua
* Multiataza
* Multierabiltzaile
* Sistema eragile

## Erreferentziak

* Andrew Stuart Tannembaum, Sistemas operativos: diseño e implementación (Operating Systems: Design and Implementation), ISBN 0-13-638677-6

## Kanpo estekak

* Datuak: Q846651
# Millwood udalerria, Guernsey konderria (Ohio)

Millwood udalerria Ameriketako Estatu Batuetako Ohio estatuko udalerri bat da, Guernsey konderrian. Azken zentsuaren arabera 1.258 biztanle zituen, 70.46 milia karratu (182.5 km$^2$) eremuan.

## Ekonomia

2020ko zentsuaren arabera, Millwood udalerriak 391 etxebizitza zeuden. Per capita diru-sarrerak 21.769 estatubatuar dolar ziren.

## Kanpo estekak

* Datuak: Q976082
* Multimedia: Millwood Township, Guernsey County, Ohio / Q976082
# Milly-la-Forêteko merkatua

Milly-la-Forêteko merkatua frantsesez: Halle de Milly-la-Forêt) Frantziako Milly-la-Forêt hirian, Essonne departamenduan dagoen eraikina da. Erdi Arokoa da.

## Historia

Gaur egungo merkatua XV. mendelkoa da. 1479an Luis XI.a Frantziakoak baimena eman zion Louis Malet de Gravilleri azoka bultzatzeko. Egungo eraikina 1923ko azaroaren 28tik Monumentu historikoaren izendapena du.

## Erreferentziak

* ↑ https://www.pop.culture.gouv.fr/notice/merimee/PA00087959
* ↑ https://monumentum.fr/halle-pa00087959.html

## Kanpo estekak

* (Frantsesez):Azokari buruzko informazio turistikoa.
* Datuak: Q22924223
* Multimedia: Halle de Milly-la-Forêt / Q22924223
# Millôr Fernandes

Millôr Fernandes (1923ko abuztuaren 16a – 2012ko martxoaren 27a) brasildar marrazkilari, umorista, antzerkigile, idazle eta itzultzailea zen.
Rio de Janeiron jaio zen, eta 1938an hasi zen kazetaritzan lanean, Brasilgo zenbait aldizkaritan argitaratuz.
1956an, Millôr-ek Saul Steinbergekin partekatu zuen Buenos Airesko Nazioarteko Karikatura Erakusketako lehen saria, eta 1957an bakarkako erakusketa egin zuen Rio de Janeiroko Arte Modernoaren Museoan.
Jaguar, Ziraldo eta besterekin batera, «O Pasquim» egunkari satiriko hauslea sortu zuen, 1969an.
Millôr-ek zenbait antzezlan arrakastatsu idatzi zituen, baita klasikoak itzuli ere, hala nola Shakespeare.
2012ko martxoaren 27an hil zen, 87 urte zituela.

## Erreferentziak

* ↑ "Millôr Fernandes". Releituras (portugesez)
* ↑ . Webgune ofiziala.
* ↑ Millôr Fernandesen heriotza (portugesez)

## Kanpo estekak

* Webgune ofiziala
* Datuak: Q1797197
* Multimedia: Millôr Fernandes / Q1797197
# Milmarcos

Milmarcos Guadalajarako udalerria da, Señorío de Molina - Alto Tajo eskualdean dagoena.
2009ko urtarrilaren 1eko erroldaren arabera 112 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1654930
* Multimedia: Milmarcos / Q1654930